אירוויזיון הילדים 2018

תחרות הזמר אירוויזיון הילדים 2018 הייתה תחרות השירים לילדים ה-16 של ה"אירוויזיון" מטעם איגוד השידור האירופי. מארחת התחרות הייתה בלארוס, זוהי הפעם השנייה בה בלארוס מארחת את התחרות לאחר אירוויזיון הילדים 2010. התחרות התקיימה באולם "מינסק ארנה" שאירח גם את התחרות הקודמת אותה אירחה בלארוס.
בתחרות זכתה זו רוקסנה ונגיאל נציגת פולין וזו הזכייה הראשונה של פולין בתחרות.

מדינות משתתפות

מדינות אחרות 
  בולגריה - רשות השידור הבולגרית BNT הודיעה שאינה תחזור לתחרות במינסק, זאת בניגוד להודעתם מהשנה הקודמת.
  צ'כיה - רשות השידור הצ'כית הודיעה שלא תעשה את הופעת הבכורה שלה השנה במינסק.
  גרמניה - רשות השידור הגרמנית NDR הודיעה שלא תעשה את הופעת הבכורה שלה השנה במינסק.
  הממלכה המאוחדת - רשות השידור הבריטית BBC הודיעה שהיא אינה מעוניינת לחזור לתחרות בשנת 2018. לעומת זאת ויילס, ישות שהיא חלק מהממלכה, השתתפה לראשונה בתחרות, כמדינה עצמאית.
  מולדובה - רשות השידור המולדובנית TRM הודיעה שאינה תחזור לתחרות במינסק.
  קפריסין - רשות השידור הקפריסאית CyBC הודיעה שהיא פורשת השנה מהתחרות, לא ניתנה סיבה מפורטת .
  סלובניה - רשות השידור הסלובנית RTV SLO הודיעה שאינה תחזור לתחרות במינסק
  פינלנד - רשות השידור הפינית Yle הודיעה שלא תעשה את הופעת הבכורה שלה השנה במינסק.
  סן מרינו - רשות השידור הסן מרינזית SMRTV הודיעה שאינה תחזור לתחרות במינסק.
  ליטא - ב-28 בפברואר 2018, הודיעה רשות השידור הליטאית LRT כי הם לא יחזרו לתחרות בעתיד הקרוב.
  הונגריה - רשות השידור ההונגרית MTVA הודיעה שלא תעשה את הופעת הבכורה שלה השנה במינסק.
 בוסניה והרצגובינה – ב-25 במאי 2018, הודיעה רשמית שלא תצטרף לתחרות בשנה זו בשל הסנקציות שהושמו על ידי האיחוד האירופאי.

היערכות המדינה המארחת

ב-5 באוקטובר 2017, הודיע איגוד השידור האירופי (EBU) כי התחרות תתקיים בבלארוס, בדברי ההכרזה נאמר בין היתר שבלארוס נבחרה בשל כך שהיא משתתפת קבועה בתחרות מתחילתה, זו הייתה הפעם הראשונה משנת 2012 שנבחרה מארחת לפני שהתחרות הקודמת התקיימה.

ב-18 במרץ 2018, אושר באופן סופי שמינסק ארנה יארח את התחרות, האולם מכיל כ-15,000 מקומות והוא האולם התכליתי גדול ביותר בבלארוס.

הסיסמה השנה היא LightUp# שמבוסס על כוכב הבוקר עשוי על ידי גלי קול בצורה אנכית. מקור ההשראה היו המשתתפים שממלאים את הבמה באופן קסום ככוכבים בשמיים.

ב-6 ביוני 2018, הוכרז תהליך בחירת המנחים בו רשות השידור הבלארוסית חיפשה מנחים והזמינה כל אדם החפץ בכך להיבחן, הדרישות היו שליטה טובה בשפה האנגלית, יכולת אלתור ולהראות ביטחון וטבעיות על במה.

ב-2 באוקטובר 2018, התחילה מכירת הכרטיסים לתחרות ולחזרה הגנרלית שמתקיימת יום לפני, מחיר כרטיס הוא בין 6 ל-12 רובלים בלארוסים, כל 22,000 הכרטיסים לשני המופעים נמכרו תוך פחות משבוע.

ב-26 באוקטובר 2018, הוכרזו שלושת מנחי התחרות:אילינה מיראי שייצגה את בלארוס בשנה הקודמות וסיימה במקום החמישי, יוג'ין פרלין ששימש כפרשן התחרות בשנה הקודמת וכל תחרויות האירוויזיון משנת 2013 וזיניאדה קופריאנוביץ' שהשתתפה בקדם אירוויזיון הילדים הבלארוסי ב-2015 וב-2016 ולאחר התחרות ייצגה את בלארוס באירוויזיון 2019.

ב-19 בנובמבר 2018, התקיים טקס הפתיחה של התחרות בו הופיעו מנחות התחרות והנציג הבלארוסי עם השיר הנושא של התחרות השנה והופעות של פולינה, זוכת השנה שעברה ואמנים בלארוסים.

ב-20 ו-21 בנובמבר 2018 צולמו ה"גלויות" לאחר החזרה הראשונה, בגלויות סיירו המתחרים בבלארוס באמצעות קסדת מציאות מדומה.

שינויים מהשנים הקודמות
ב-25 ביולי, פרסמה EBU רשימה רשמית של המשתתפים עם 19 מדינות מתחרות.

על פי תקנון התחרות רק 18 מדינות יכולות להשתתף בתחרות, המדינה ה-19 שנרשמה הייתה ישראל שהשתתפה בעבר בשנים 2012 ו-2016 שקיבלה היתר מיוחד על ידי BTRC רשות השידור הבלארוסית המארחת ו-EBU בתור מנצחת תחרות אירוויזיון 2018.

בנוסף איגוד השידור האירופי קיבל החלטה שהחל משנה זו כל רשות שידור שהיא חברה נלוות באיגוד השידור האירופי שתהיה מעוניינת בכך תוכל להשתתף ובשל כך קזחסטן וויילס הצטרפו בפעם הראשונה לאירוויזיון הילדים, ובמקרה של קזחסטן לפורמטי האירוויזיון של איגוד השידור האירופי.

למרות הפרישה מהתחרות ב-2 ביולי 2018 עקב קשיים כלכליים, ב-2 באוגוסט 2018, הצטרפה אוקראינה לרשימת המדינות המשתתפות, בהודעת ההצטרפות המחודשת נאמר שהתחרות חשובה מידי מכדי שאוקראינה תפרוש ממנה וכולם צריכים לעזור כדי שאוקראינה תוכל להשתתף בתחרות.

לאחר שבשנים האחרונות חלק מהמדינות בחרו מקראי נקודות מהמדינה המארחת, בשנה זאת רשות השידור הבלארוסית הייתה אחראית על בחירת מקראי הניקוד מהמדינה המארחת.

ב-19 בנובמבר הכריזו באיגוד השידור האירופי שלראשונה תתקיים מסיבת העיתונאים אינטרנטית, הגולשים הוזמנו לשלוח לשאלות שיענו על ידי המפקח על התחרות ומנכ"ל רשות השידור הבלארוסית.

רשימת מגישי הנקודות
המנחים עמדו באמצע הבמה כאשר משני צדדיה עמדו מקראי נקודות וכל פעם שהקריאו את נקודות השופטים בצד אחד, המקריאים התחלפו בצד השני.
את נקודות הקהל הקריאו המנחים כאשר מספר ההצבעות תורגמו לנקודות.
 אוקראינה – אנסטסיה בינסקה, נציגת אוקראינה באירוויזיון הילדים 2017
 פורטוגל – נאדז'דה סידרובה (אחת מהתלמידים הבלארוסים שנבחרו על ידי רשות השידור הבלארוסית)
 קזחסטן – ארוזאן חאפיז (בלוגרית ומנחת טלוויזיה קזחית)
 אלבניה – דניל לזוקו (אחד מהתלמידים הבלארוסים שנבחרו על ידי רשות השידור הבלארוסית)
 רוסיה – דינה + קריושה (בובה מתוכניות טלוויזיה רוסית ותיקה)
 הולנד – וינסנט מירנוביץ' (אחד מהתלמידים הבלארוסים שנבחרו על ידי רשות השידור הבלארוסית)
 אזרבייג'ן – ואלה חוסיינבילי (אחיה של הנציגה האזרית פידאן)
 בלארוס – ארינה רובה (אחת מהתלמידים הבלארוסים שנבחרו על ידי רשות השידור הבלארוסית)
 אירלנד – אלכס היינס (אחיו התאום של הנציג האירי טיילור)
 סרביה – לנה קאריץ'
 איטליה – יאן מוסוידס (אחד מהתלמידים הבלארוסים שנבחרו על ידי רשות השידור הבלארוסית)
 אוסטרליה – קסניה גלאטסקיה (אחת מהתלמידים הבלארוסים שנבחרו על ידי רשות השידור הבלארוסית)
 גיאורגיה – ניקולוס וסאדזה (סיים במקום השני בקדם הגיאורגי לבחירת הנציג)
 ישראל – עדי (בת 9, ילידת ירושלים, מתגוררת במינסק)
 צרפת – דניל רוטנקו ולובאבה מרצ'וק (שני תלמידים הבלארוסים שנבחרו על ידי רשות השידור הבלארוסית)
 מקדוניה – אירנה פקאטרבה (אחת מהתלמידים הבלארוסים שנבחרו על ידי רשות השידור הבלארוסית, השתתפה בקדם הבלארוסי ב-2017)
 ארמניה – ורדאן מרגאריאן (סיים במקום השני בקדם הארמני)
 ויילס – גוון (אחת מהרקדניות של מאנו)
 מלטה – מילנה בורודקו (אחת מהתלמידים הבלארוסים שנבחרו על ידי רשות השידור הבלארוסית)
 פולין – גרייס (אחת המלוות של רוקסנה)

קישורים חיצוניים

הערות שוליים 

2018
בלארוס: תרבות